Ταϋγέτη (δορυφόρος)

Η Ταϋγέτη (αγγλικά: Taygete) ή Δίας XX είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ, το 2000. Πήρε το όνομά του τον Οκτώβριο του 2002 από την Ταϋγέτη, η οποία ήταν μία από τις Πλειάδες. Ήταν κόρη του τιτάνα Άτλαντα και της Ωκεανίδας νύμφης Πλειόνης καθώς και μητέρα του Λακεδαίμονα από τον Δία σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν S/2000 J 9.

Έχει διάμετρο περίπου 5 χλμ. και περιφέρεται γύρω από τον Δία σε μέση απόσταση 22.439.000 χλμ. σε 686,675 ημέρες, σχηματίζοντας κλίση 165° με την εκλειπτική (163° προς τον Ισημερινό του Δία), σε ανάδρομη φορά και με εκκεντρότητα 0,3678.

Η Ταϋγέτη ανήκει στην τροχιακή «Ομάδα της Κάρμης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 23 και 24 εκατομμυρίων χιλιομέτρων και κλίσεις τροχιάς γύρω στις 165°.

Παραπομπές

Εξωτερικοί σύνδεσμοι 
 Ταϋγέτη από την Εξερεύνηση του Ηλιακού Συστήματος της NASA 
 Οι δορυφόροι του Δία από τον Σκοτ Σέπαρντ 

Φυσικοί δορυφόροι Δία